b'\n_START_ARTICLE_\n\xc5\xa0oder graben\n_START_PARAGRAPH_\n\xc5\xa0oder graben ali Kolarnica je soteska na severnem pobo\xc4\x8dju Ple\xc5\xa1ivca na nadmorski vi\xc5\xa1ini 821m. Nahaja se nedale\xc4\x8d od jame Beloja\xc4\x8de. Stene so na 100 m dolgem odseku globoke 50 m, kjer je nastal tudi ob\xc4\x8dasni slap visok okoli 10 m. Tukaj je pet manj\xc5\xa1ih podzemskih jam. Najve\xc4\x8dja jama oz. rov je Belikovka pri slapu, dolga 30 m. 1 km severneje je vhod v jamski sistem Balunja\xc4\x8da._NEWLINE_Pod slapom je opu\xc5\xa1\xc4\x8den kamnolom. Gozd v soteski je izlo\xc4\x8den kot gozd s posebnim pomenom._NEWLINE_Soteska se uporablja tudi kot plezali\xc5\xa1\xc4\x8de.'